b'\n_START_ARTICLE_\nP\xc3\xa4\xc3\xa4t\xc3\xa4\xc3\xa4n pidempi\n_START_SECTION_\nTarina\n_START_PARAGRAPH_\nMainosalalla ty\xc3\xb6skentelev\xc3\xa4ll\xc3\xa4 Bill Ragolla on perheongelmia, mik\xc3\xa4 vaikeuttaa h\xc3\xa4nen uraansa. H\xc3\xa4net erotetaan virastaan. Bill Rago p\xc3\xa4\xc3\xa4tt\xc3\xa4\xc3\xa4 hakea t\xc3\xb6it\xc3\xa4 ty\xc3\xb6voimatoimiston kautta. H\xc3\xa4nelle tarjotaan opettajan ty\xc3\xb6t\xc3\xa4 Yhdysvaltain armeijassa. Rago ottaa paikan vastaan, vaikka h\xc3\xa4nell\xc3\xa4 on hieman ennakkoluuloja, ja muuttaa ty\xc3\xb6suhdeasuntoon Fort McClainen kasarmille. H\xc3\xa4n ei ole aluksi innostunut ty\xc3\xb6paikasta eik\xc3\xa4 ty\xc3\xb6oloista._NEWLINE_Ragon on kuudessa viikossa opetettava kahdeksalle alokkaalle, jotka eiv\xc3\xa4t kehity laitoksen vaatimassa tahdissa, ymm\xc3\xa4rt\xc3\xa4misen alkeet ja englannin kielen k\xc3\xa4ytt\xc3\xb6. H\xc3\xa4n aloittaa opettamalla vaadittua, mutta alokkaat eiv\xc3\xa4t ole kovin kiinnostuneita. Bill Rago alkaa opettaa heille Shakespearen Hamletia ja n\xc3\xa4ytelm\xc3\xa4n perusteita. Alokkaat eiv\xc3\xa4t ole ennen kuulleet n\xc3\xa4ytelmist\xc3\xa4 tai Shakespearesta ja kiinnostuvat aiheesta. Rago esittelee oppilaille my\xc3\xb6s n\xc3\xa4ytelm\xc3\xa4n Henrik V, joka sekin lis\xc3\xa4\xc3\xa4 kiinnostusta. Riippumatta kersantti Cassin kielteisest\xc3\xa4 arvostelusta ja siit\xc3\xa4, ett\xc3\xa4 yksi alokkaista, Roosevelt Hobbs, paljastuu armeijassa piilottelevaksi huumekuriiriksi, Rago pit\xc3\xa4\xc3\xa4 lopuille seitsem\xc3\xa4lle oppilaalle loppukokeen. Vastoin kersantti Cassin olettamaa kaikki alokkaat l\xc3\xa4p\xc3\xa4isev\xc3\xa4t kokeen._NEWLINE_Huipennus elokuvassa on se, kun alokas Benites lausuu y\xc3\xb6harjoituksissa kaatosateessa kohdan n\xc3\xa4ytelm\xc3\xa4st\xc3\xa4 Kuningas Henrik V kersantti Cassille t\xc3\xa4ysiss\xc3\xa4 sotilaan varusteissa._NEWLINE_Rago my\xc3\xb6s tutkii er\xc3\xa4\xc3\xa4n oppilaansa menehtyneen is\xc3\xa4n sotilasuraa Vietnamin sodassa. Kyseinen oppilas saa loppuseremoniassa is\xc3\xa4lleen my\xc3\xb6nnett\xc3\xa4v\xc3\xa4n hopearistin._NEWLINE_Aivan lopuksi k\xc3\xa4y ilmi, ett\xc3\xa4 Bill Rago aikoo j\xc3\xa4\xc3\xa4d\xc3\xa4 vakituiseksi opettajaksi armeijaan.\n_START_SECTION_\nMuuta\n_START_PARAGRAPH_\nElokuva kuvattiin kuvitteellisessa "Fort McClanessa", joka todellisuudessa oli Fort Jackson Etel\xc3\xa4-Carolinassa._NEWLINE_Elokuvaa levittiv\xc3\xa4t Touchstone Pictures USA:ssa ja muualla Cinergi Pictures.'